CELEX: 62021CN0677
Language: sl
Date: 2021-11-11 00:00:00
Title: Zadeva C-677/21: Predlog za sprejetje predhodne odločbe, ki ga je vložilo Vredegerecht te Antwerpen (Belgija) 11. novembra 2021 – Fluvius Antwerpen/MX

21.2.2022   
            
            
               SL
            
            
               Uradni list Evropske unije
            
            
               C 84/24
            
         
      Predlog za sprejetje predhodne odločbe, ki ga je vložilo Vredegerecht te Antwerpen (Belgija) 11. novembra 2021 – Fluvius Antwerpen/MX
      (Zadeva C-677/21)
      (2022/C 84/31)
      Jezik postopka: nizozemščina
      
         Predložitveno sodišče
      
      Vredegerecht te Antwerpen
      
         Stranki v postopku v glavni stvari
      
      
         Tožeča stranka: Fluvius Antwerpen
      
         Tožena stranka: MX
      
         Vprašanja za predhodno odločanje
      
      Ali je treba člen 2(1)(a) v povezavi s členom 14(1) Direktive 2006/112/ES (1) razlagati tako, da neupravičeni odjem energije pomeni dobavo blaga, in sicer prenos pravice do razpolaganja s premoženjem v stvareh kot lastnik?
      Če je odgovor nikalen, ali je treba člen 14(2)(a) Direktive 2006/112/ES razlagati tako, da neupravičeni odjem energije pomeni dobavo blaga, in sicer prenos lastninske pravice na premoženju proti plačilu po nalogu državnega organa ali v njegovem imenu ali na podlagi zakona?
      Ali je treba člen 9(1) Direktive 2006/112/ES razlagati tako, da je treba družbo Fluvius Antwerpen – če je upravičena do odškodnine za neupravičeni odjem energije – šteti za davčno zavezanko, ker je neupravičeni odjem posledica „ekonomske dejavnosti“ družbe Fluvius Antwerpen, in sicer izkoriščanja premoženja v stvareh, namenjenega trajnemu doseganju dohodka?
      Če je treba člen 9(1) Direktive 2006/112/ES razlagati tako, da gre pri neupravičenem odjemu energije za ekonomsko dejavnost, ali je treba člen 13(1), prvi pododstavek, Direktive 2006/112/ES razlagati tako, da je družba Fluvius Antwerpen državni organ, in če je odgovor pritrdilen, ali je treba člen 13(1), tretji pododstavek, razlagati tako, da je neupravičeni odjem energije posledica dejavnosti družbe Fluvius Antwerpen, katere obseg ni tako majhen, da bi bil zanemarljiv?
      
         (1)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).